[image: image1.jpg]ENIXEIPHIIAKO MPOTPAMMA
EKTAIAEYEH KAl AIA BIOY MABHEH Ez " A
2007-2013

EvpwnaixiEvwon TOYPTEIO MAIAEIAT, AIA BIOY MAGHEHE KA PHEKEYMATON £ [N
svnomansomoneToses  EIATKH YMHPEZIA AIAXEIPIZHE  EYPONAIKO KOINONIKO TAMEIO

Me tn ouyxpnparodotnon tng EAAadag kat tng Evpwmnaikic Evwong




Τρίτη, 25 Ιανουαρίου 2011

Υποτροφίες του ΙΚΥ μέσω του Επιχειρησιακού Προγράμματος «Εκπαίδευση και Δια Βίου Μάθηση» 

Στο πλαίσιο της συνολικής πολιτικής του Υπουργείου Παιδείας για δημιουργία προϋποθέσεων διεθνών προδιαγραφών στα Πανεπιστήμια και στον χώρο της έρευνας και της καινοτομίας, ξεκινάει πρόγραμμα χρηματοδότησης υποτροφιών του Ιδρύματος Κρατικών Υποτροφιών (ΙΚΥ) μέσω του Επιχειρησιακού Προγράμματος «Εκπαίδευση και Δια Βίου Μάθηση». Οι συγχρηματοδοτούμενες υποτροφίες θα αφορούν μεταπτυχιακές σπουδές στην Ελλάδα και το εξωτερικό και εκπόνηση διδακτορικής διατριβής στο εξωτερικό.

Με την χρηματοδότηση υποτροφιών του ΙΚΥ μέσω του ΕΣΠΑ δημιουργούνται οι προϋποθέσεις για μία αναβάθμιση της διαδικασίας χορήγησης των υποτροφιών, με τη χρήση δυνατότητας αξιολόγησης των υποψηφίων από αξιολογητές με διεθνή παρουσία και εμβέλεια επί προτάσεων που θα υποβάλλονται ηλεκτρονικά Η προσαρμογή των διαδικασιών στους όρους και στις προϋποθέσεις που ορίζει το ΕΣΠΑ θα συντελέσει στην ανάδειξη των Ελλήνων ερευνητών σε διεθνές επίπεδο και στην αναβάθμιση της ποιότητας του ερευνητικού έργου που θα παραχθεί τα επόμενα χρόνια στη χώρα. 

Οι περιορισμένοι εθνικοί πόροι και η υπάρχουσα κρίση προκρίνουν την υιοθέτηση πρακτικών άλλης προσέγγισης και τακτικής, πρακτικών που θα ανεβάσουν τη χώρα στην κλίμακα των διεθνών αξιολογήσεων και που θα αναδείξουν τους καλούς Έλληνες ερευνητές σε παγκόσμιο επίπεδο. Σημειώνεται ότι στις υποτροφίες για ερευνητικά έργα που συγχρηματοδοτούνται από το Ευρωπαϊκό Κοινωνικό Ταμείο (ΕΚΤ) καθιερώθηκε για πρώτη φορά στη χώρα μας ηλεκτρονική υποβολή των προτάσεων και αξιολόγησή τους από διεθνείς αξιολογητές. Στόχος είναι η ουσιαστική και αποτελεσματική αξιοποίηση των ευρωπαϊκών κονδυλίων, ώστε να γίνει ένα βήμα καθοριστικό και βιώσιμο για πρόοδο της χώρας στον τομέα αυτό.
Εγκρίθηκαν ήδη 849 προτάσεις διδακτορικής έρευνας που είχαν υποβληθεί στο Πρόγραμμα «Ηράκλειτος ΙΙ» ενώ αυτή τη στιγμή αξιολογούνται μέσω της ΓΓΕΤ 2500 περίπου προτάσεις μεταδιδακτορικής έρευνας. 

